18. Bijenale keramike Beograd
      Preko šest decenija Udruženje likovnih umetnika primenjenih umetnosti  i  dizajnera Srbije (ULUPUDS ) uspešno organizuje kolektivne, sekcijske i samostalne izložbe u svojim galerijama , drugim alternativnim izložbenim prostorima ili afirmisanim galerijama u Beogradu i širom Srbije.  Pored Majskog salona, Zlatnog pera, Zlatnog osmeha, Bijenala tapiserije,  najznačajnija izložba koju organizuje  Sekcija za umetnost i dizajn keramike i stakla ULUPUDS  je Bijenale keramike Beograd . Na postavkama ove izložbe izlagale su sve generacije umetnika, različitih autorskih rukopisa, koji su neretko sa nekom prijatnom zebnjom očekivali sud stručne javnosti i kolega , a publika je bila svedok najinteresantnijih otkrića i smelog eksperimentisanja iz oblasti keramike. Svih ovih godina traje kreativna igra naših umetnika  sa formama, bojama, glazurama, materijalima, gravitacijom, balansom, statikom...
   Za izlaganje na  18. Bijenalu keramike je  vladalo veliko interesovanje.  Domaćin ovogodišnje izložbe , kao i predhodna dva puta je Radio televizija Srbije i  svoja  vrata je  otvorila  za izlaganje raznorodnih radova ( keramoskulpture, panoi, figure,  podne, zidne i prostorne instalacije ... )  trideset  tri umetnika . Iako su obradjivali različite teme i  slali  nam različite poruke svojim delima,  kada se gledaju zajedno   svi eksponati  čine jednu kompaktnu I homogenu celinu . Odu prirodi, cveću ,  ugroženim vrstama, biljnom i životinjskom svetu, čuvarima šume i pozitivne vibracije šalju nam B. Marković -Rakić, O.Jelić- Kucina, B.Ristevski  i  M. Djurdjević.  Čovekom , njegovim odnosima sa drugim ljudima ,sučeljavanjima sa samim sobom i celim svetom, njegovim mestom u vremenu i prostoru ,  kao   večitom inspiracijom umetnika bavili su se  G.Kitak, A. Kucina i I.Janjić.  Zidne instalacije,keramičke slike  i panoi ( dekorativni  ili  sa snažnim porukama  koje emituju ) zauzimaju posebno mesto na ovoj postavci .( L. Ackov -Palić, J. Pejčić, S.Trucić, Lj. Jocić -Knežević, N. Vasilić, I. Brkic, S. Lazović, J. Draškoci).  Groteska, karikatura, izobličeni  likovi, fantastična bića iz mašte i bajki su tu da nas razvesele , uplaše ili unesu neku zebnju u naše misli  (L. Rakanović, I. Šekularac, A. Stipsić ).  Stari ,napušteni  brodovi  i  zanatske radnje su  svedoci prošlosti  i duha nekih starih, iščezlih vremena ( N. Djukanović -Pantelić, M. Seman ) .  U svoj crno – beli i pozitiv ( ni )- negativ ( ni )  svet su nas uvukle  J. Miletić  i  A. Golubović .  Stvarajući  umetničko delo, umetnik se često  vrlo kreativno i maštovito  igra kombinujući keramiku sa drugim materijalima , dajući mu neku drugu ulogu: svetlosna instalacija nastala pažljivim spajanjem desetina keramičkih kuglica kroz čije otvore isijava svetlost ( J. Čavorovic ), upotrebno - dekorativne posude  od keramike, metala  i   kostiju ( S. Sremac ),  preciznim  uplitanjem i ukrštanjem  keramičkih niti koje  tvore jednu neobičnu instalaciju ( D. Pivaševic-Tenner ), multiplikovani  interesantni spoj keramičkih elemenata - rubikove kocke, pac-man-a i lego kockica ( V. Vrcelj ),  starinski  sat-sanduk  sa urezanim mehanizmima i ovčicama sakrivenim pod staklom ( I. Čotric ).  A.Miletić, T. Zakić i K.Lazić –Vasiljević  su vrlo angažovano promišljale na teme  otudjenog sveta, nespokojstva,zloslutnih predvidjanja,(ne) vidljivih  zidova, pozicijie malog čoveka u globalnoj političkoj igri velikih sila, katancima i lancima...     Bilo da se radi o snažnim, robusnim formama  i rustičnoj  obradi ( R. Adnadj) , o  savršeno tehnički izvedenoj tananoj skulpturi od porcelana ( V.Vukićević ) ili o veštom spoju moćnih vertikalnih oblika sa ekspresivnim koloritom ( L. Tikveša ),pred nama stoje originalna , smela i impresivna rešenja.
    Pored izuzetno kvalitetne postavke, publika ( stručna i ljubitelji keramike )  će imati jedinstvenu priliku da učestvuju u kreativnim radionicama i interesantnim predavanjima naših umetnika ( Katica Pavelka Vukajlović, Ana Stipsić, Sanja Sremac, Lana Rakanović,Lana Tikveša  i  Miloslav Pavelka) osmišljenim specijalno za ovu priliku.  
       U prilog tome koliko je ova izložba iz godine u godinu svežija, inventivnija i hrabrija u izrazu govori njen kontinuitet i dugovečnost od skoro četiri decenije  kojom se malo koja izložba može pohvaliti. 

